خاریجی ایشلر ناظیری مولود چاووش اوغلو داعش علیهینه کوالیسیون عضو‌لرین‌دن ترور تشکیلاتی پ.کا.کا-نین سوریه-ده کی قولو پ.ی.د / ی.پ.گ-دن آییرما‌لارینی گؤزله‌دیک‌لرینی سؤیله‌ییب.
چاووش اوغلو امریکانین پایتاختی واشینگتن-دا کئچیریلن داعش علیهینه کوالیسیانین خاریجی ایشلر ناظیرلری توپلانتی‌سینا قاتیلیب.
چیخیشیندا امریکانی داعش-ین ترورچوباشی البغدادی‌نین اؤلو اله کئچیریلمه‌سی موناسیبتیله تبریک ائدن چاووش اوغلو دئییب: "بغدادی‌نین اؤلو اله کئچیریلمه‌سینده تورکیه-‌نین ده اهمیت‌لی رولو اولدو. تورکیه گله‌جک‌دکی داعش ایله موباریزه‌سی چرچیوه‌سینده 3 حیسه‌لی بیر پلان حاضرلادی. بون‌لاردان اوولینجی‌سی خاریجی ترورچولارین و عائله عضو‌لری‌نین اؤلکه‌لرینه گئری وئریلمه‌سینی تامین ائتمک ده داخیل تهلوکه‌سیزلیک و کشفیات امکداش‌لیغینی گوجلندیرمک. بیزیم بؤلگه‌میز خاریجی ترورچو سلاح‌لی‌لار اوچون زیبیل‌لیک دئییل و بئله ده اولماما‌لی‌دیر. بو ترورچولارین وطنداش‌لیق‌دان چیخاریلما‌لاری تهلوکه‌سیزلیگی تامین ائتمیر، آیریجا بو اؤلکه‌لری مسئولیت‌دن ده آزاد ائتمیر.  تورکیه-‌نین پلانی‌نین ایکینجی حیسه‌سی ایسه داعش ایدئولوژی سی‌‌نین اساس سبب‌لری‌نین معین ائدیلمه‌سی‌دیر. اوچونجو حیسه ایسه کوالیسیونون قانونی یئرلی طرفداش‌لارلا بیرگه ایشلمه‌سی‌دیر. پی.د / ی.پ.گ بیر ترور تشکیلاتلانماسی‌دیر و بئله رفتار گؤستریلمه‌لی‌دیر. کوالیسیون طرفداش‌لاریمیزدان پ.ی.د / ی.پ.گ-دن اؤزلرینی آییرما‌لارینی گؤزلییریک".
"باریش چشمه‌سی" عملیاتی سایه‌سینده پ.ی.د / ی.پ.گ-نین بیر ترور دؤولتی قورما خیا‌لی‌نین پوچا چیخدیغینی دیله گتیرن چاووش اوغلو بو عملیات ایله سوریه-نین اراضی بوتؤو‌لوگو و بیرلیگینه تحفه وئریلدیگینی، تورکیه-‌یه یؤنلدیلمیش اوزون مودت‌دیر موجود اولان ترور تهدیدی‌نین اوزاقلاشدیریلدیغینی ایفاده ائدیب.
